CELEX: 32014D0481
Language: el
Date: 2014-07-14 00:00:00
Title: 2014/481/ΕΕ: Απόφαση του Συμβουλίου, της 14ης Ιουλίου 2014 , σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης όσον αφορά τη συμμετοχή στη συμβουλευτική επιτροπή CARIFORUM-ΕΕ, που προβλέπεται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου

22.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 216/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2014
   σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης όσον αφορά τη συμμετοχή στη συμβουλευτική επιτροπή CARIFORUM-ΕΕ, που προβλέπεται από τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου
   
      (2014/481/ΕΕ)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (1), («συμφωνία») υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.
            
         
               (2)
            
            
               Το άρθρο 232 παράγραφος 2 της συμφωνίας προβλέπει ότι η συμμετοχή της κοινωνίας των πολιτών στη συμβουλευτική επιτροπή CARIFORUM-ΕΕ αποφασίζεται από το κοινό συμβούλιο CARIFORUM-ΕΕ, με σκοπό την εξασφάλιση ευρείας εκπροσώπησης όλων των ενδιαφερόμενων μερών.
            
         
               (3)
            
            
               Είναι σημαντικό να συσταθούν όλοι οι φορείς που προβλέπονται από τη συμφωνία, και ιδίως η συμβουλευτική επιτροπή CARIFORUM-ΕΕ, που εξακολουθεί να μην έχει συγκληθεί παρά τον ρόλο της στην προώθηση του διαλόγου, της συνεργασίας και της παρακολούθησης στο πλαίσιο της συμφωνίας.
            
         
               (4)
            
            
               Η Ευρωπαϊκή Οικονομική και Κοινωνική Επιτροπή εξέφρασε την επιθυμία της να συνδράμει τη συμβουλευτική επιτροπή CARIFORUM-ΕΕ, διοργανώνοντας την επιλογή των ευρωπαίων αντιπροσώπων στην Επιτροπή και αναλαμβάνοντας τη λειτουργία της γραμματείας της συμβουλευτικής επιτροπής κατά την αρχική περίοδο μετά τη συγκρότησή της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα εγκριθεί εξ ονόματος της Ένωσης αναφορικά με την έγκριση απόφασης του κοινού συμβουλίου CARIFORUM-ΕΕ την οποία προβλέπει η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, βασίζεται στο σχέδιο απόφασης του κοινού συμβουλίου, το οποίο επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 14 Ιουλίου 2014.
      
         
            Για το Συμβούλιο
         
         
            Ο Πρόεδρος
         
         M. MARTINA
      
   
   
      (1)  ΕΕ L 289 της 30.10.2008, σ. 3.
   
      ΣΧΕΔΙΟ
      ΑΠΟΦΑΣΗΣ αριθ. …/2014 ΤΟΥ ΚΟΙΝΟΥ ΣΥΜΒΟΥΛΙΟΥ CARIFORUM-ΕΕ
      της
      που ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη συμμετοχή στη συμβουλευτική επιτροπή CARIFORUM-ΕΕ
      ΤΟ ΚΟΙΝΟ ΣΥΜΒΟΥΛΙΟ CARIFORUM-ΕΕ,
      Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, («Συμφωνία»), και ιδίως το άρθρο 232 παράγραφος 2 αυτής,
      Εκτιμώντας ότι, στο πλαίσιο των στόχων που καθορίζονται στο άρθρο 1 της συμφωνίας και της δέσμευσης για την παρακολούθησή τους η οποία προβλέπεται στο άρθρο 5 της συμφωνίας, είναι σκόπιμο να οριστεί η συμμετοχή στη συμβουλευτική επιτροπή CARIFORUM-ΕΕ,
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      1.   Η συμβουλευτική επιτροπή CARIFORUM-ΕΕ («επιτροπή») αποτελείται από σαράντα (40) μόνιμους αντιπροσώπους οργανώσεων της κοινωνίας των πολιτών, ως εξής:
      
                  α)
               
               
                  είκοσι πέντε (25) εκπροσώπους οργανώσεων που βρίσκονται στα κράτη CARIFORUΜ· και
               
            
                  β)
               
               
                  δεκαπέντε (15) εκπροσώπους οργανώσεων που βρίσκονται στην Ευρωπαϊκή Ένωση
               
            2.   Σε κάθε ομάδα εκπροσώπων που αναφέρονται παραπάνω υπάρχει ισόρροπη εκπροσώπηση από:
      
                  α)
               
               
                  οργανώσεις εργοδοτών,
               
            
                  β)
               
               
                  συνδικαλιστικές οργανώσεις,
               
            
                  γ)
               
               
                  άλλες οικονομικές, κοινωνικές και μη κυβερνητικές οργανώσεις, συμπεριλαμβανομένων αναπτυξιακών και περιβαλλοντικών οργανώσεων και
               
            
                  δ)
               
               
                  την ακαδημαϊκή κοινότητα.
               
            3.   Η θητεία των μόνιμων αντιπροσώπων διαρκεί δύο έτη. Εξασφαλίζονται κατάλληλες ειδικές γνώσεις και ευρεία γεωγραφική και τομεακή εκπροσώπηση.
      4.   Για τους σκοπούς της παρούσας απόφασης, οι «οργανώσεις της κοινωνίας των πολιτών» περιλαμβάνουν φορείς, ενώσεις, ιδρύματα, ομάδες συνηγορίας και άλλες οντότητες μη κυβερνητικής φύσης που έχουν μη κερδοσκοπικό χαρακτήρα και οι οποίες είναι σε θέση να παρέχουν συμβουλές ή να συμβάλλουν στην παροχή εξειδικευμένων πληροφοριών σε θέματα που καλύπτονται από τη συμφωνία, καθώς και εκπροσώπους της ακαδημαϊκής κοινότητας.
      5.   Μια οργάνωση θεωρείται εγκατεστημένη στο έδαφος ενός κράτους CARIFORUM ή της Ευρωπαϊκής Ένωσης όταν η οργάνωση αυτή έχει την καταστατική της έδρα, την κεντρική διεύθυνση, τον έλεγχο στην επικράτεια ενός κράτους CARIFORUM ή της Ευρωπαϊκής Ένωσης, ανάλογα με την περίπτωση.
      Άρθρο 2
      1.   Η επιτροπή αποτελείται από το κοινό συμβούλιο CARIFORUM-ΕΕ από εκπροσώπους οργανώσεων της κοινωνίας των πολιτών που έχουν επιλεγεί σύμφωνα με το άρθρο 1 από τα κράτη της Ευρωπαϊκής Ένωσης και της CARIFORUM, αντίστοιχα.
      2.   Το κοινό συμβούλιο CARIFORUM-ΕΕ μπορεί επίσης να τροποποιήσει τον κατάλογο των μελών, όταν χρειάζεται.
      3.   Οποιαδήποτε κενή θέση στη σύνθεση της Επιτροπής δεν ακυρώνει το καταστατικό της επιτροπής ούτε βλάπτει το δικαίωμα των υπόλοιπων μελών να ενεργούν.
      4.   Μια πλειοψηφία των μελών που έχουν επιλεγεί από την Ευρωπαϊκή Ένωση και μια πλειοψηφία των μελών που έχουν επιλεγεί από τα κράτη CARIFORUM συνιστούν απαρτία της επιτροπής.
      Άρθρο 3
      Οι μόνιμοι αντιπρόσωποι μπορούν να λαμβάνουν οικονομική βοήθεια για την εκτέλεση των καθηκόντων τους στην επιτροπή.
      Άρθρο 4
      Κάθε οργάνωση που πληροί τις απαιτήσεις της παραγράφου 1 του άρθρου 232 της συμφωνίας μπορεί να παρίσταται στις συνεδριάσεις της επιτροπής ως παρατηρητής.
      Άρθρο 5
      Η Ευρωπαϊκή Οικονομική και Κοινωνική Επιτροπή λειτουργεί ως γραμματεία της επιτροπής για αρχική περίοδο που λήγει στις 31 Δεκεμβρίου 2014. Στη συνέχεια, ένας οργανισμός ή οντότητα που επιλέγεται από τα κράτη CARIFORUM και ένας οργανισμός ή οντότητα που επιλέγεται από την Ευρωπαϊκή Ένωση εκτελούν χρέη γραμματείας της επιτροπής εκ περιτροπής για περιόδους 12 μηνών.
      Άρθρο 6
      Η παρούσα απόφαση αρχίζει να ισχύει στις […]
      
         Έγινε στ. …,
         
            
               Για τη συμβουλευτική επιτροπή CARIFORUM-ΕΕ του Συμβουλίου